BPP บวกแรงเกือบ 4% โบรกฯ แนะซื้อ ชูเป้า 28 บ.
BPP บวกแรงเกือบ 4% ล่าสุด ณ เวลา 11.24 น. อยู่ที่ 25.50 บาท บวก 0.90 บาท หรือ 3.66% สูงสุด 25.75 บาท ต่ำสุด 24.70 บาท ด้วยมูลค่าซื้อขาย 535 ล้านบาท ด้าน บล.บัวหลวง แนะซื้อ ชูเป้า 28 บาท คาดกำไรเติบโตต่อเนื่อง
16 ก.พ. 2560

ผู้สื่อข่าวรายงานว่า ราคาหุ้นบริษัท บ้านปู เพาเวอร์ จำกัด (มหาชน) หรือ BPP ล่าสุด ณ เวลา 11.24 น. อยู่ที่ 25.50 บาท บวก 0.90 บาท หรือ 3.66% สูงสุด 25.75 บาท ต่ำสุด 24.70 บาท ด้วยมูลค่าซื้อขาย 535 ล้านบาท ขณะที่ดัชนีหุ้นไทยโดยรวมบวก 0.32%
 
โดยราคาหุ้น BPP ปรับตัวสูงขึ้นในรอบกว่า 2 เดือน นับตั้งแต่ราคาอยู่ที่ 25.50 บาท เมื่อวันที่ 28 พ.ย.59
ขณะที่ บล.บัวหลวง ระบุในบทวิเคราะห์แนะซื้อ BPP ให้ราคาเป้าหมาย 28 บาท โดยคาดกำไรหลักไตรมาส 4/59 ที่ 959 ล้านบาท ปรับเพิ่มขึ้นกว่าเท่าตัวจากไตรมาส 3/59 หนุนโดยการฟื้นตัวของการดำเนินงานจากโรงไฟฟ้าที่หยุดการดำเนินการไปก่อนหน้า (โรงไฟฟ้าหงสา และ BLCP) และ +8% YoY จากกำลังการผลิตที่เพิ่มขึ้นราว 325MW
พร้อมคาดกำไรต่อเนื่องไปในไตรมาส 1/60 จากการเข้าสู่ช่วง High season โดยเชื่อว่า BPP ยังมีแผนเพิ่มกำลังการผลิตในอนาคตอย่างต่อเนื่อง และจะช่วยหนุนการเติบโตของกำไรในอนาคต